অধ্যক্ষ পরিচয়ে প্রতারণা  প্রতারক রাসেল চৌধুরী হারুন-উর রশীদ নাম ধারণ করে সাভার মীর্জা গোলাম হাফিজ ডিগ্রি  কলেজের অধ্যক্ষ পরিচয়ে জনতা ব্যাংক জনস্বাস্থ্য শাখা, ঢাকা ও অগ্রণী ব্যাংক সাভার শাখায় ব্যাংক হিসাব খুলে ওই একাউন্ট থেকে কয়েক লাখ টাকা হাতিয়ে নেন। একাউন্টগুলো হলো- জনতা ব্যাংক, সাভার জনস্বাস্থ্য শাখা, হিসাব নং ৫৯৬৮ ও অগ্রণী ব্যাংক সাভার শাখা, হিসাব নং- ১৮৬৭। এ দুটি ব্যাংক থেকে নিজেকে অধ্যক্ষ দাবি করে চেক বইয়ের পাতায় নিজ স্বাক্ষর ও কলেজ ম্যানেজিং কমিটির সভাপতি টিএনওর স্বাক্ষর জাল করে টাকা তুলে ধরা পড়েন। এ ঘটনায় তার নামে মামলা হয়। ওই মামলার বিচারে দোষী সাব্যস্ত হলে তাকে ৭ বছরের সশ্রম কারাদণ্ড ও ৫০ হাজার টাকা  জরিমানা করা হয়। একইভাবে চেক প্রতারণার আরেকটি মামলায় রাসেল চৌধুরী দোষী প্রমাণিত হন। ওই মামলায়ও তাকে ৭ বছরের সশ্রম কারাদণ্ড ও ১০ হাজার টাকা জরিমানা করা হয়।